
Tema educaţiei catolice este pusă de legislator în cartea a patra a Codului de 
drept canonic, adică în cadrul funcției Bisericii de a învăţa (De Ecclesiae 
munere docendi). Spre deosebire de vechiul Cod din 1917, este un mod nou de 
considerare a tematicii educaţiei. 

Schimbarea perspectivei îşi are fundamentul în declaraţia Conciliului al II- 
lea din Vatican Gravissimum educationis momentum (Importanţa foarte mare 
a educaţiei), text care constituie izvorul principal al canoanelor 793-821, 
dedicate educaţiei catolice. 

Istoria documentului conciliar scoate în evidenţă cum s-a trecut de la un 
concept de educaţie în care omul era considerat în mod abstract şi pasiv la un 
concept de educaţie care aşază în centru persoana umană, subiect activ al 
procesului educativ. Acest loc central face să se accentueze nu numai aspectul 
concret cultural-istoric al persoanei umane, izvorul primordial al dreptului. 
Educaţia adevărată trebuie să promoveze formarea integrală a persoanei umane, 
atât în vederea scopului său ultim, cât şi pentru binele diferitelor societăţi în 
care omul este membru şi în care este chemat să fie parte activă. 

Această viziune are o mare influenţă şi asupra conceptului de şcoală. Istoria 
declaraţiei Gravissimum educationis arată cum s-a trecut de la preocuparea de 
a defini şcoala catolică din punct de vedere exclusiv istoric la o viziune despre 
şcoala catolică inserată în contextul amplu al educaţiei. Şcoala, învaţă 
declarația Gravissimum educationis la nr. 5, este unul dintre mijloacele cele 
mai incisive pentru a cultiva educaţia. 

Văzută în această perspectivă, educaţia şi instrumentele privilegiate ale 
promovării sale se inserează pe deplin în misiunea evanghelizatoare a Bisericii. 
Evanghelizarea nu se epuizează în prima vestire a evangheliei; ea cere „ca să 
fie impregnate cu virtutea evangheliei modurile de gândire, criteriile de 

judecată, normele de acţiune; pe scurt, este necesar ca toată cultura omului să 
fie pătrunsă de evanghelie”. 

După aceste premise, mă voi limita la comentarea a două canoane din Codul 
de drept canonic care se referă mai îndeaproape la profesorii de religie, pentru 
a vedea ce spune legislaţia canonică referitor la credincioşii care participă mai 


intens la acest munus docendi al Bisericii, adică la funcţia de a învăţa. 


Can. 804. $ 1. Învățătura si educaţia religioasă catolică date în orice şcoală sau 
transmise prin diferite instrumente de comunicare socială sunt supuse autorităţii 
Bisericii; este de datoria conferinţei episcopale să dea norme generale cu privire 
la această sferă de activitate, iar datoria episcopului diecezan este de a o 
organiza şi de a o supraveghea. 

$ 2. Ordinariul locului să aibă o grijă deosebită ca profesorii de religie, chiar si 
cei care predau această disciplină în şcolile necatolice, să se remarce prin 
doctrină dreaptă, prin mărturie de viaţă creştină şi prin competenţă pedagogică. 


1. Este reafirmat principiul competenţei exclusive a Bisericii cu privire la 
instruirea şi educaţia religioasă catolică atât în şcoli, cât şi în diferitele mijloace 
de comunicare socială. Acest principiu este legat direct de misiunea pe care 
Cristos a încredintat-o Bisericii: „să vestească tuturor oamenilor calea 
mântuirii, să comunice viaţa lui Cristos credincioşilor şi să-i ajute printr-o 
atenţie continuă ca să poată dobândi plinătatea acestei vieți”. Fiind vorba de 
o competenţă ratione materiae, ea nu se circumscrie la şcolile legate în vreun 
fel de Biserică, ci se extinde la orice instituţie educativă sau mijloc public de 
răspândire, care îşi propune să dea instruire şi educaţie catolică. 

2. Din punct de vedere al relațiilor dintre Biserică şi comunitatea politică, 
afirmarea acestui principiu vrea să ducă la recunoaşterea lipsei de competenţă 
din partea rânduielii civile în materie religioasă, aşa încât se garantează 
exercitarea liberă a misiunii spirituale din partea Bisericii, misiune încredinţată 
ei de Cristos. În dimensiunea sa intraeclezială, acest principiu este o expresie 
a constituirii divine a poporului lui Dumnezeu: pe de o parte, confirmă că nu 
poate să existe o transmitere a cuvântului lui Dumnezeu care să nu fie in 
Ecclesia si, pe de altă parte, afirmă funcţia păstorilor în slujba răspândirii fidele 
a acestui cuvânt. 


! IOAN PAUL AL II-LEA, Constitutio apostolica Sapientia christiana de studiorum 


Universitatibus et Facultatibus ecclesiasticis (15 aprilis 1979): AAS 71 (1979) 469-499; în 
EnchVat 6, 1331. 
? GE 3; cf. CDC, can. 794 $ 1. 


107 


3. Desigur, nu este uşor de a delimita cu exactitate care sunt activităţile 
cuprinse în expresia „institutio et educatio religiosa catholica”; trebuie ținut 
cont că aceste expresii — şi îndeosebi în cea de „educatio”, care în sinteză 
înseamnă acţiunea care tinde la maturizarea în ucenici a unei vieţi conforme cu 
vocaţia creştină — nu trebuie referite numai la unele activităţi specifice, ci în ele 
sunt cuprinse în mod armonios toate componentele subiective şi obiective ale 
procesului educativ, fără a exclude vreuna. 

Trebuie deosebite două cazuri: atunci când aceste activităţi se desfăşoară 
într-o şcoală care nu are din punct de vedere instituţional o orientare creştină 
şi atunci când aceste „institutio et educatio” se dau într-o şcoală care — prin 
diferite condiţii juridice necesare: — îşi propune finalitàti educative inspirate din 
mesajul evanghelic. 

În primul caz, în exprimarea canonului nostru intră predarea religiei catolice 
şi asistenţa religioasă, atunci când sunt prevăzute. În schimb, în al doilea caz, 
în afară de acestea — care au o relevanţă deosebit de importantă — pot fi incluse 
toate activităţile şcolare în măsura în care au legătură cu credinţa sau cu 
morala; adică rămân în vigoare nu numai autonomia didactică şi pluralismul 
legitim în ce priveşte opţiunile de timp, ci şi exercitarea carismelor autentice 
şi a posibilităţii de a adopta o spiritualitate specifică în acţiunea educativă”. 
Astfel, ambientul în care are loc „educaţia religioasă catolică” este mult mai 
extins în aceste şcoli din urmă; acest lucru se datorează, desigur, inspiraţiei 
creştine a acestor şcoli, în virtutea căreia acest ambient nu se limitează doar la 
cele două activităţi dedicate specific acestui obiectiv, ci tinde să impregneze 
toată activitatea şcolară. 

4. În termeni generali — spunem generali deoarece există un spaţiu amplu 
pentru ca legislația particulară să specifice normativa concretă conform 
circumstanțelor ecleziale si al tipului de relații cu rânduiala civilă — faptul că 
„institutio et educatio” sunt supuse autorităţii ecleziastice are următoarea 
consecință: profesorii de religie, responsabilii cu asistenţa religioasă, 
programele şi materialul didactic pentru predarea religiei catolice, toate sunt 
supuse judecății autorităţii competente, care poate să le refuze în mod legitim 
atunci când ele sunt în contrast cu doctrina sau cu morala catolică. În mod 
analog, acest regim se extinde la programele religioase transmise prin orice 
mijloc de comunicare socială. 


3 Cf. CDC, can. 803. 
4 Cf. CDC, can. 214. 


108 


În cazul şcolilor care îşi propun să dea o educaţie catolică, posibilitatea 
intervenţiei autorităţii ecleziastice este mai mare, extinzându-se la tot ceea ce 
ar putea să prejudicieze caracterul creştin autentic al instruirii”, şi se va exercita 
fie în mod direct, fie prin intermediul credincioşilor care conduc şcoala, în 
funcție de poziţia juridică a acesteia. 

5. În ce priveşte autoritatea ecleziastică competentă, în afară de Congregația 
pentru Educaţia Catolică“, canonul atribuie competenţe în această materie 
conferinţei episcopale, episcopului diecezan şi ordinariului locului. În funcţie 
de caz, competenţa episcopului diecezan şi a ordinariului locului trebuie să se 
coordoneze cu o eventuală autoritate ecleziastică de tip personal. De exemplu, 
cum este cazul şcolilor militare. 

Este de datoria conferinţei episcopale „să dea norme generale cu privire la 
această sferă de activitate”, cu scopul de a coordona cum se cuvine funcția 
pastorală a episcopilor într-un ambient care cere — din cauza relevantei sale 
sociale şi a necesităţii de a ajunge la acorduri cu comunitatea civilă — o 
„normativă uniformă” la nivel naţional. 

Pe baza dispoziţiilor date de conferinţa episcopală, episcopul diecezan 
trebuie să dea o normativă specifică referitor la această materie, validă pentru 
toate tipurile de şcoli existente în teritoriul său. De asemenea, el este 
responsabil ca normativa să fie respectată şi de aceea are dreptul-datoria de a 
veghea la acest lucru. 

6. Ordinariul locului, în afară de ceea ce se spune în can. 806 $ 2, are 
competenţe referitoare la profesorii de religie, despre care se vorbeşte în can. 
805 $ 2. 

Paragraful 2 al canonului 804 stabileşte datoria gravă de a se asigura ca toţi 
cei care „predau această disciplină în şcolile necatolice, să se remarce prin 
doctrină dreaptă, prin mărturie de viaţă creştină şi prin competenţă 
pedagogică”. Aceste condiţii pe care trebuie să le îndeplinească profesorii de 
religie provin din fizionomia materiei pe care ei o predau, dat fiind că, deşi nu 
se identifică cu activitatea catehetică, cu atât mai puţin se limitează la simpla 
comunicare a unui bagaj cultural: credinţa creştină — chiar considerată ca un 
fapt cultural — poartă cu sine în mod necesar — dacă se cere ca să transmită cu 
fidelitate — alături de un conţinut teoretic, o experienţă de viaţă cu care este 


5 Documentul La dimensione religiosa dell’educazione nella scuola cattolica (07.06.1988), 
nr. 73. 
° Cf. Pastor bonus, art. 115. 

unită în mod inseparabil: „în credinţa creştină, cunoaşterea şi viaţa, adevărul 
şi existenţa sunt unite în mod intrinsec”. Prin urmare, 


există o legătură foarte strânsă şi, în acelaşi timp, o deosebire clară între predarea 
religiei şi cateheză... Deosebirea se bazează pe faptul că activitatea catehetică, spre 
deosebire de educaţia religioasă şcolară, presupune înainte de toate acceptarea 
vitală a mesajului evanghelic ca o realitate mântuitoare... şi tinde la promovarea 
maturizării spirituale, liturgice, sacramentale, apostolice... Școala, în schimb, 
luând în considerare aceleaşi elemente ale mesajului creştin, tinde să facă cunoscut 
ceea ce, de fapt, constituie identitatea creştinismului şi pe care creştinii se 
străduiesc să realizeze în viaţa lor în mod coerent... De asemenea, această educaţie 
contribuie la sublinierea aspectului de raționalitate care deosebeşte şi motivează 
opţiunea creştină a credinciosului şi experienţa religioasă a omului ca atare?. 


Ceea ce spune în mod generic $ 2 (cu privire la vigilenta ordinariului locului 
şi la calitățile cerute pentru profesorul de religie) este clar în ceea ce priveşte 
orientarea; însă, lipsind specificări normative ulterioare, poate să apară o 
problemă atunci când se intenţionează delimitarea cu precizie a statutului 
Juridico-canonic al profesorului şi conţinutul drepturilor şi îndatoririlor relației 
juridice care există între profesor şi autoritatea ecleziastică. Nici canonul 
următor (can. 805) nu clarifică în mod complet chestiunea: se stabileşte dreptul 
autorităţii ecleziastice de a interveni în numirea şi în înlăturarea profesorului 
printr-o procedură care afirmă sau neagă idoneitatea sa — la fel în momentul 
asumării postului şi atunci când există deja o relaţie — dar nu sunt oferite 
indicaţii mai multe cu privire la calificarea juridico-canonică ce implică acel 
status de profesor de religie catolică. 

Cu alte cuvinte, ne întrebăm: profesorul de religie este un profesor ca toţi 
ceilalţi, cu nuanţa că particularitàtile proprii ale disciplinei pe care o predă îl 
leagă într-un mod special cu judecata autorităţii ecleziastice, sau el este mai 
curând titularul unui autentic oficiu ecleziastic sau al unui munus eclezial 
generic, care i-ar conferi — cel putin în primul caz, ţinând cont că acest concept 
de munus are contururi mai imprecise — un rol de reprezentant autorizat ce 
desfăşoară o funcţie eclezială publică? 

Chestiunea este dificilă, dat fiind faptul că, în funcţie de poziţia care se 
adoptă, derivă consecinţe juridice diferite. Limitându-ne la momentul naşterii 
relației, dacă se susține prima ipoteză, rezultă că acel credincios care are 


7 Instrucţiunea Donum veritatis (24.05.1990), nr. 1. 
è Documentul La dimensione religiosa dell’educazione nella scuola cattolica, nr. 68-69. 

calităţile de competenţă ştiinţifică, doctrină dreaptă şi moralitate a vieţii ar avea 
un adevărat drept să primească certificatul de idoneitate şi să se poată dedica 
predării religiei în acelaşi fel ca un profesor de la o altă disciplină care are 
abilitarea necesară. Autoritatea ecleziastică ar exercita doar o simplă funcție de 
control cu privire la doctrină şi moravuri, pentru a controla dacă există sau nu 
condiţiile cerute. În schimb, cel puţin în cazul oficiului ecleziastic, ne-am afla 
în faţa unei situaţii de fapt asemănătoare unei relaţii de drept administrativ, în 
care profesorul ar acționa în calitate de „funcţionar public” al Bisericii 
instituționale; de aici ar rezulta o discretionalitate mai mare pentru autoritatea 
ecleziastică, care nu s-ar limita doar la o simplă controlare a idoneitàtii 
doctrinare şi morale, ci ar valoriza conform criteriilor de oportunitate, dacă este 
bine sà încredinteze funcţia respectivă subiectului care o cere şi nu s-ar putea 
vorbi de un drept deplin al acestuia de a obţine funcţia. 

Chestiunea — analoagă celei în cazul profesorilor de materii teologice în 
universitățile catolice sau ecleziastice şi care a dat naştere la o dezbatere vie cu 
privire la „mandat” sau missio canonica care se cere pentru aceştia — nu se 
poate rezolva în mod definitiv cu elementele de care dispunem astăzi. De fapt, 
există indicaţii care promovează una sau alta din soluţii. Astfel, întâlnim, pe de 
o parte, afirmaţii recente care încadrează „predarea religiei în şcoala publică 
conform principiului demnităţii culturale şi formative egale cu celelalte 
discipline” si revendică drepturile profesorilor „pe motivul unei 
profesionalitàti pe care o au ca ceilalţi profesori”"9; pe de altă parte, întâlnim 
dispoziţia din $2 care — permiţând valorizarea „aptitudinii pedagogice” a 
profesorului — este foarte asemănătoare cu can. 1740, care prevede înlăturarea 
parohului atunci când slujirea sa „prejudiciază sau măcar este ineficace”, chiar 
dacă nu este cauzată de vina celui interesat. 

Limitându-ne la cadrul canonic — adică neluând în considerare acel status 
Juridic atribuit profesorilor de religie catolică în orânduirile civile — mi se pare 
că pentru a putea ajunge la o soluţie satisfăcătoare este necesar să se ţină cont 
de faptul că în configurarea juridică a unei activități concură atât elemente 
intrinsece activităţii, cât şi elemente variabile, care se datorează vieţii Bisericii 
în diferite conjuncturi şi care pot modifica situaţia. 


? Cf. IOAN PAUL AL II-LEA, „Discorso ai partecipanti al Simposio del Consiglio delle 
Conferenze episcopali d’Europa sull’insegnamento della religione cattolica nella scuola 
pubblica”, Osservatore Romano (15-16.06.1991) 5. 

10 IOAN PAUL AL II-LEA, „Discorso ai partecipanti...”, 5. 

Considerată în ea însăşi, se pare că predarea religiei catolice — spre deosebire 
de predicarea cuvântului lui Dumnezeu sau de cateheză — nu trebuie să fie 
inclusă între activitățile publice legate de exercitarea ierarhică a lui munus 
docendi Ecclesiae; şi aceasta pentru că educaţia religioasă catolică se naşte cu 
şcoala şi, prin urmare, urmăreşte finalitàtile şi destinele şcolii. Fizionomia sa 
intrinsecă este aceeaşi, oricare ar fi locul în care este exercitată, instituţie 
şcolară catolică sau necatolică. Toate acestea nu împiedică faptul ca, datorită 
unor factori contingenti (de exemplu, faptul că se face într-un centru legat de 
autoritatea ecleziastică, sau din motive de bonum publicum Ecclesiae), să poată 
fi inclusă în sfera acțiunii apostolice publice a Bisericii, cu respectivele 
consecinţe juridice care nu modifică totuşi realitatea sa substanţială, adică nu 
transformă educaţia religioasă catolică într-un lucru diferit. 

Desigur, legătura sa intimă cu mesajul evanghelic — care este doctrină şi 
viaţă — deosebeşte educaţia religioasă catolică de o simplă transmitere culturală, 
realizabilă de toţi cei care au cunoştinţele adecvate, şi cere de la profesor o 
inserare vie în poporul lui Dumnezeu şi o participare la angajarea sa apostolică. 
În acest sens, educaţia religioasă catolică este un mod de a participa la acel 
munus de a vesti evanghelia tuturor neamurilor pe care o are Biserica — 
înţeleasă aici nu numai ca ierarhie, ci ca o comunitate de credincioşi — şi de 
aceea intră în mod deplin în conceptul amplu de „activitate eclezială”, care nu 
trebuie confundată cu „activitatea instituţională a Bisericii”, care este numai o 
parte din prima. 

Poate că este posibilă încadrarea figurii profesorului de religie în aceste 
coordonate, salvând atât identitatea sa profesională — care poate să ajungă la 
cele mai înalte niveluri ştiinţifice —, cât şi legătura sa cu autoritatea ecleziastică, 
de vreme ce activitatea sa de profesor de religie, pentru a fi ca atare, nu se poate 
desfăşura în afara contextului eclezial. 


Can. 805. Ordinariul locului are dreptul, în dieceza sa, să numească sau să 
aprobe profesorii de religie, de asemenea, să-i îndepărteze sau să ceară să fie 
îndepărtați, dacă acest lucru se impune din motive religioase sau morale. 


1. Este vorba de o consecinţă a can. 804 $ 1. Dat fiind faptul că educaţia 
religioasă catolică este supusă autorităţii Bisericii, aceasta are dreptul — ce se 
revendică în fata oricărei autorităţi umane, fiind parte esenţială a dreptului la 
libertate religioasă — de a interveni în numirea profesorilor de religie, de 
asemenea, să ceară înlăturarea lor, atunci când există motive de religie sau de 
moravuri. 

O parte a doctrinei susţine că acest canon este aplicabil numai la şcolile care 
depind de autoritatea ecleziastică, pentru că, în caz contrar, s-ar opune în mod 
iremediabil dreptului statelor care, pe de o parte, nu admit ingerinte ale 
Bisericii în şcolile publice şi, pe de altă parte, apără autonomia liberă a celor 
care gestionează şcolile private împotriva eventualelor presiuni sau 
constrângeri din partea entităţilor străine. 

Chiar dacă acest lucru poate fi adevărat pe terenul faptelor, nu trebuie să se 
uite realitatea amintită anterior: competenţa — deci dreptul — pe care o invocă 
Biserica în ceea ce priveşte educaţia religioasă catolică este ratione materiae, 
şi nu în virtutea locului în care se exercită. Pentru aceasta, acest drept este pe 
deplin în vigoare atât pentru şcolile catolice sau de inspiraţie creştină, cât şi 
pentru cele necatolice, publice sau private. Atunci când se neagă dreptul 
Bisericii de a interveni — în ceea ce priveşte idoneitatea cu privire la credință 
sau la moravuri — în numirea sau înlăturarea unui profesor de religie catolică, 
se limitează în mod incorect libertas Ecclesiae, de vreme ce Biserica are 
dreptul de a-şi tutela identitatea. 

Prin urmare, trebuie să se afirme validitatea canonului faţă de orice tip de 
şcoală în care se predă religia catolică. De altfel, ceea ce se stabileşte în can. 
804 $ 2 ar fi lipsit de conţinut dacă, alături de datoria de a veghea asupra 
calităţilor doctrinale şi morale ale profesorilor de religie — care aparţine 
ordinariului locului şi în şcolile necatolice — nu s-ar recunoaşte dreptul de a 
adopta măsuri eficace faţă de numirea sau înlăturarea profesorilor de religie. 

O altă problemă, care nu este în mod specific canonică, este aceea de a căuta 
mecanisme potrivite pentru ca judecata autorităţii ecleziastice referitoare la 
idoneitate să fie primită de orânduiala civilă şi să poată avea influenţă asupra 
situaţiei contractului de muncă al profesorului de religie. 

2. Intervenţia ordinariului locului în privinţa profesorilor de religie catolică 
se concretizează în dreptul său de a-i numi sau aproba. În care cazuri va fi un 
act de numire şi în care numai unul de aprobare? Un sector al doctrinei indică 
unul sau celălalt act în funcție de şcoală, dacă este catolică (numire) sau 
necatolică (aprobare); alţii consideră că numirea are loc numai atunci când 
şcoala depinde de o persoană juridică diecezană: în celelalte cazuri, ordinariul 
locului are doar dreptul de a aproba numirile care i se propun. Un autor are 
următoarea opinie: 


distincţia pe care o face can. 805 este motivată de diversitatea de regimuri juridice 
care există în materie de şcoală în virtutea diferitelor orânduieli statale, făcând 
abstracţie de caracterul catolic sau necatolic al şcolilor. Aşa încât episcopul va 
numi direct profesorii de religie în toate cazurile în care statutele interne ale 

instituţiilor şcolare sau legile statale care le reglementează... atribuie autorităţii 
confesionale numirea. În schimb, episcopul... va aproba atunci când numirea 
aparţine altui subiect!!. 


Această ultimă interpretare pare se fie cea mai acceptabilă. De fapt, chiar 
rămânând în cadrul juridic canonic, diferitele grade de legături cu autoritatea 
ecleziastică pe care le au diferitele tipuri de şcoli care dau o educaţie catolică, 
în ele însele nu implică şi nici nu exclud condiţia de numire a profesorilor de 
religie de către ordinariul locului. Această numire va avea loc întotdeauna 
atunci când autoritatea şcolară coincide cu autoritatea diecezană, însă în 
celelalte cazuri va depinde de ceea ce spun statutele şcolii. În orice caz, este 
bine de pus în acord dreptul episcopului diecezan de a reglementa regimul 
general al şcolilor catolice!? si al profesorilor de religie, cu dreptul la fel de 
legitim al celor care conduc şcolile la autonomie, care se extinde şi la admiterea 
profesorilor de la diferitele discipline. 

Nu este vorba de drepturi contrare în aceeaşi materie, care se pot revendica 
de către subiecţii afectaţi, deoarece această viziune este străină de dreptul 
canonic, ci de o slujire reciprocă — conform funcţiilor şi carismelor fiecăruia — 
adusă comuniunii ecleziale. 

3. Odată identificate condiţiile care permit să se discearnă în numirea sau 
aprobarea profesorilor de religie, rămâne de determinat pe ce baze trebuie să 
se facă valorizarea idoneitàtii profesorului de religie catolică. 

Chestiunea este destul de dificilă. O primă problemă apare din obiceiurile 
pentru a revoca în mod legitim idoneitatea; pe de altă parte, vigilenta 
ordinariului locului se extinde la aptitudinea pedagogică a profesorului, de unde 
rezultă că el poate să intervină asupra acestui aspect. 

Expresiile folosite în cele două canoane sunt echivalente? Sunt unii care 
răspund afirmativ, considerând că judecata cu privire la aptitudinea pedagogică 
este inclusă în conceptul amplu de „motive religioase sau morale”, dat fiind că 
o lipsă gravă de aptitudine pedagogică ar dăuna lui bonum religionis. Chiar 
dacă acest lucru este neîndoielnic, totuşi se pare că trebuie făcută distincție 
între cele două nivele de intervenţie a autorităţii ecleziastice. 

În virtutea dreptului divin, aparţine autorităţii ecleziastice judecata cu privire 
la doctrină sau la moravuri, materie asupra căreia magisteriul Bisericii invocă 


!! G. DALLA TORRE, La questione scolastica nei rapporti tra Stato e Chiesa, Bologna 1989, 
43-44. 
! Cf. CDC, can. 806 $ 1. 

— fiind instanţă autoritară de autenticitate — o competenţă exclusivă care 
constituie, de asemenea, o datorie la care nu poate să renunţe. În schimb, 
aptitudinea pedagogică — capacitatea de a comunica în mod adecvat 
cunoştinţele care le posedă, în acord cu relația dintre profesor şi elev — se pare 
că nu se poate include în cadrul de competenţă al puterii de magister; de fapt, 
nu face referință la un adevăr revelat, ci constituie o calitate a profesorului care 
are puţin de-a face cu ortodoxia credinţei şi cu morala catolică. Ca o calitate 
umană, trebuie să fie valorizatà de către experți în pedagogie. 

De aceea, la acest prim nivel, care este nivelul propriu al magisteriului 
Bisericii, legat în mod inseparabil de depozitul credinţei, nu se poate vorbi de 
un drept al Bisericii de a judeca aptitudinile pedagogice ale credincioşilor care 
se dedică învăţământului. În schimb, această judecată aparţine autorităţii 
şcolare sau celui care este legitimat să dea titlu de capacitate pentru învățământ. 
Intervenţia autorităţii ecleziastice în ceea ce priveşte aptitudinea pedagogică a 
profesorilor de religie se situează în acest al doilea nivel. Aici, Biserica nu 
acţionează ca interpret autentic al adevărului revelat, ci ca autoritate şcolară, în 
paritate cu orice altă autoritate educativă necatolică sau ca instituţie competentă 
pentru a da titlul care abilitează la predarea religiei catolice. Desigur, dacă se 
consideră că predarea religiei catolice este un oficiu ecleziastic, Biserica s-ar 
afla într-o poziție similară cu cea pe care o are o entitate publică faţă de 
funcționarii săi, cu respectivele puteri juridice de tip administrativ. Dacă, 
dimpotrivă — cum se pare mai exact şi pentru a evita discriminări nejustificate 
între profesorii de religie şi cei de la alte materii — se consideră că profesorul 
de religie are un status juridic identic cu cel al oricărui alt profesor — de vreme 
ce are aceeaşi personalitate, o dată ce a fost declarat capabil de a preda materia 
de religie catolică printr-un titlu care atestă, de asemenea, aptitudinea 
pedagogică, aşa cum este în celelalte discipline — el va fi supus autorității 
ecleziastice, în ceea ce priveşte credinţa şi moravurile, şi autorităţii şcolare, în 
ceea ce priveşte conţinutul profesional al relației de muncă. 

4. Pe de altă parte, configurarea juridică a unei activităţi care să aibă 
relevanţă eclezială nu depinde numai de caracteristicile sale intrinsece, ci şi de 
multiplii factori variabili care pot să conditioneze regimul său juridic. În cazul 
profesorului de religie catolică, în sine, funcţia sa nu intră în cadrul activităţilor 
publice ale Bisericii din punct de vedere instituțional. Totuşi, anumitei 
circumstanţe istorice atât ecleziale, cât şi de relaţii cu comunitatea civilă şi cu 
dreptul său i se poate conferi o dimensiune publică ce trebuie să fie valorificată 
cu prudenţă de către legislator. 

Aceasta înseamnă că legislaţia particulară dintr-un teritoriu sau eventualele 
acorduri cu autoritatea statală pot să determine pentru profesorii de religie un 
regim juridic similar cu cel al titularilor de oficii ecleziastice, în care caz 
autoritatea Bisericii este responsabilă nu numai de ceea ce se referă la credinţă 
şi morală, dar şi de celelalte aspecte ale acestui munus eclezial. 

În consecinţă, cadrul pe care l-am trasat referitor la acest status juridic al 
profesorului de religie poate să sufere modificări importante, aşa încât să fie 
rezervată autorităţii ecleziastice nu numai judecata cu privire la ortodoxia 
credinţei şi integritatea vieţii creştine a profesorului, ci şi judecata cu privire la 
calităţile pedagogice, judecata ce ar rămâne în afara competenţei sale, mai puţin 
în centre educative care sunt direct dependente de ea. 

Este necesar să se ia în considerare, de la caz la caz, normativa concretă 
existentă în fiecare ţară. 


Riassunto 


Il tema dell’educazione cattolica viene iscritto dal legislatore nel libro III del 
Codice, va le a dire entro la funzione di insegnare della Chiesa. Non si tratta, 
rispetto al Codice del 1917, di un semplice mutamento di ordine sistematico, bensì 
di un modo nuovo di affrontare l’importante tematica dell’educazione e, al suo 
interno, delle scuole, delle università cattoliche e degli istituti di studi superiori, 
delle università e facoltà ecclesiastiche. 

Per quanto riguarda l’istruzione e l’educazione religiosa, il legislatore stabilisce 
il seguente principio generale: ,, All’autorità della Chiesa è sottoposta l’istruzione 
e l’educazione religiosa cattolica che viene impartita in qualunque scuola o viene 
procurata per mezzo di vari strumenti di comunicazione sociale (can. 804 1). Per 
„autorità della Chiesa” si può intendere la Conferenza episcopale, il Vescovo 
diocesano, l’Ordinario del luogo, il Moderatore della scuola cattolica. 

Alla Conferenza episcopale spetta ,, emanare norme generali su questo campo 
d’azione (istruzione ed educazione religiosa cattolica: n.d.r.) ” (can. 804 $ 1). Al 
Vescovo diocesano compete regolare l'istruzione e l’educazione religiosa 
cattolica, anche in conformità alle norme emanate dalla Conferenza episcopale, 
e vigilare sulla loro osservanza in tutte le scuole, cattoliche e non cattoliche (can. 
804 $ 1); vigilare e visitare le scuole cattoliche nel suo territorio anche quelle 
fondate e dirette da membri di istituti religiosi (can. 806 $ 1); dare disposizioni 
che concernono l’ordinamento generale della scuola cattolica (can. 806 $1). 
All’Ordinario del luogo compete: provvedere che coloro, i quali sono deputati 
come insegnanti della religione nelle scuole, anche non cattoliche, siano eccellenti 
per retta dottrina, per testimonianza di vita cristiana e per abilità pedagogica 
(can. 804 $ 2); nominare o approvare, per la propria diocesi, gli insegnanti di 


116 


religione di qualunque scuola, e parimenti, se lo richiedano motivi di religione o 
di costumi, di rimuoverli oppure esigere che siano rimessi (can. 805). 


